राजकीय स्नातकोत्तर महाविद्यालय सेक्टर नौ में छात्र कक्षाओं की कमी से जूझ रहे हैं। इससे छात्रों की कई कक्षाएं खुले आसमान के नीचे जमीन पर लगती हैं। ऑर्टस और कॉमर्स के विषयों की दस से ज्यादा कक्षाएं खुले मैदान में लगती हैं। कॉलेज में 2815 छात्र हैं लेकिन कक्षाओं की संख्या केवल 25 है। कॉलेज में तत्काल रूप से सात कमरों की जरुरत है। कक्षाओं की कमी को पूरा करने के लिए आर्टस के छात्रों की अधिकांश कक्षाएं बाहर ही लगानी पड़ती हैं। साइंस विषयों के छात्रों की कक्षाएं आर्ट्स ब्लॉक में लगाई जाती हैं। जिससे आर्ट्स के छात्रों को परेशानी उठानी पड़ती है।